Última actuació del programa de l'Escola Municipal de Teatre d'este curs
26 de juny 2023

![](/media/x4cfje2p/emt_c.jpg?width=850&height=566.6666666666666)

L'alumnat del primer curs de formació actoral de l'Escola Municipal de Teatre oferirà el seu exercici escènic final, a partir d'improvisacions sobre l'absurd, els dies 27 i 28 de juny a les 20 hores. Este serà el tancament del programa de mostres que ha durat quasi un mes i mig i tindrà lloc en l'annex de la Casa de Cultura del Port de Sagunt.

El regidor d'Universitat Popular, Raúl Palmero, ha remarcat la importància de destinar recursos municipals a esta mena de propostes: **«És molt important i fonamental que, a través de l'Escola Municipal de Teatre, es treballen de manera transversal aspectes essencials com la salut mental, l'empatia, la vulnerabilitat, la prevenció de la violència o les habilitats socials per al desenvolupament cognitiu i motor de tots els seus usuaris i usuàries».** Raúl Palmero també ha agraït enormement la gran faena realitzada per tots i totes les professionals que fan possible que l'Escola Municipal de Teatre siga **«un referent i un gran exemple d'enriquiment»** per al conjunt de la societat de la nostra comarca.

El programa ha consistit en 27 representacions que han fluctuat per diversos espais públics del municipi. Al voltant de 1.500 persones han pogut gaudir de l'exposició de cada exercici. La invisibilitat d'algunes persones, el valor de l'amistat, la importància de saber escoltar i posar-se en la pell dels altres, la salut mental, la por a l'abandó, el sentit de la traïció o la gelosia han sigut alguns dels temes principals de les actuacions.

A més, en coordinació amb el taller municipal de fotografia, es va realitzar una exposició en la nau que albergarà el futur museu industrial amb l'objectiu d'ampliar horitzons i nodrir-se d'altres disciplines per a l'art del teatre.

*   [](http://www.facebook.com/sharer.php?u=https://aytosagunto.es/va/actualitat/ultima-actuacio-del-programa-de-l-escola-municipal-de-teatre-d-este-curs/ "Facebook")
*   [](http://twitter.com/share?url=https://aytosagunto.es/va/actualitat/ultima-actuacio-del-programa-de-l-escola-municipal-de-teatre-d-este-curs/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ultima-actuacio-del-programa-de-l-escola-municipal-de-teatre-d-este-curs/ "Linked In")
*   [](mailto:?body=https://aytosagunto.es/va/actualitat/ultima-actuacio-del-programa-de-l-escola-municipal-de-teatre-d-este-curs/)